## Pravilnik o uvjetima za obavljanje obuke ronjenja i športsko-rekreativnog ronjenja

### NN 105/2000 (24.10.2000.), Pravilnik o uvjetima za obavljanje obuke ronjenja i športsko-rekreativnog ronjenja

# MINISTARSTVO PROSVJETE I ŠPORTA

2079

Na teme­lju članka 7. stavka 2., članka 9. Zakona o športu (»Narodne
novine«, br. 111/97 i 13/98), članka 3. stavka 2., članka 7. i članka 9. stavka
2. Zakona o tehničkoj kulturi (»Narodne novine«, br. 76/93 i 11/94) donosim

## PRAVILNIK

### O UVJETIMA ZA OBAVLJANJE OBUKE RONJENJA I ŠPORTSKO - REKREATIVNOG RONJENJA

Članak 1.

Ovim
Pravilnikom propisuju se uvjeti koje pravne i fizičke osobe re­gistrirane za
obav­lja­nje djelatnosti obuke ro­nje­nja i šport­sko rekreativnog ro­nje­nja
(u da­ljnjem tekstu: obuka ro­nje­nja) moraju ispu­njavati za obav­lja­nje tih
djelatnosti u Republici Hrvat­skoj.

Članak 2.

Pravne i fizičke osobe re­gistrirane
za obav­lja­nje djelatnosti obuke ro­nje­nja moraju imati odgovarajući prostor,
opremu i osobe stručno osposob­ljene za obav­lja­nje obuke ro­nje­nja sukladno
odredbama ovog Pravilnika.

Članak 3.

Prostor za obav­lja­nje
djelatnosti obuke ro­nje­nja smatra se odgovarajućim ako se u ­njemu mogu
održavati predava­nja i druge aktivnosti tečajaca predviđene programom obuke.

Članak 4.

Pravne i fizičke osobe re­gistrirane
za obav­lja­nje djelatnosti obuke ro­nje­nja moraju imati najma­nje sljedeću
opremu:

– pribor za pruža­nje prve
pomoći;

– kisik (O2) u plovilu;

– sredstvo komunicira­nja (telefon
ili VHF ili CB ili GSM)

– istaknute telefonske
brojeve u slučaju nezgode, hitnoće, rekompresijskih komora i DAN-a;

– program transportira­nja
unesrećenog;

– suvremenu, ispravnu i
uredno servisiranu ronilačku opremu;

– redovno i uredno
servisirane kompresore ukupnog kapaciteta najma­nje 180 lit/min;

– pribor za obi­lježava­nje
(signalne plutače, ronilačke zastave, b­ljeskalice za ro­nje­nje noću) prema
propisanim standardima i obi­lježjima.

Pravne i fizičke osobe re­gistrirane
za obav­lja­nje djelatnosti obuke ro­nje­nja moraju pored gore navedene opreme
raspolagati i s:

1. učionicom ili prikladnim
prostorom za poduku tečajaca,

2.
nastavnim pomagalima i didaktičkim materijalom u skladu s programom.

Članak 5.

Obuku ro­nje­nja mogu obav­ljati
osobe osposob­ljene za obav­lja­nje tih poslova sukladno školskom sustavu
Republike Hrvatske.

Obuku ro­nje­nja može obav­ljati
aktivni i licencirani instruktor ronjenja koji ima uvjere­nje Ministarstva
prosvjete i športa o stručnoj osposob­ljenosti.

Ministarstvo prosvjete i
športa izdaje uvjere­nje iz prethodnog stavka ovog članka na teme­lju licenci
Hrvatskog ronilačkog saveza i međunarodnih ronilačkih organizacija navedenih u
prilogu ovoga Pravilnika.

Popis međunarodnih ronilačkih
organizacija čije se iskaznice odnosno licence priznaju u Republici Hrvatskoj
je priložen ovom Pravilniku i ­nje­gov je sastavni dio.

Članak 6.

Pravne i fizičke osobe re­gistrirane
za obav­lja­nje djelatnosti obuke ro­nje­nja moraju imati programe obuka i
osposob­ljava­nja u ronilačkim vještinama sukladno odredbama ovog Pravilnika.

Članak 7.

Obuka ro­nje­nja može se
provoditi samo po programima odobrenim od strane Ministarstva prosvjete i
športa.

Postupak odobrava­nja
predloženih programa provodi Povjerenstvo za podvodne aktivnosti Ministarstva
prosvjete i športa.

Članak 8.

Završetkom programa obuke ro­nje­nja,
stječu se zna­nja, vješ­tine i sposobnosti za obav­lja­nje različite složenosti
i dopuna su školskoj spremi.

Članak 9.

Osobi, koja teme­ljem provjere
zna­nja završi program, izdaje se uvjere­nje o uspješno završenom programu
obuke ro­nje­nja, struč­­nog usavršava­nja odnosno osposob­ljenosti.

Uvjere­nje iz stavka 1. ovoga
članka izdaje nosite­lj obuke ro­nje­nja.

Obrazac uvjere­nja iz stavka
1. ovoga članka sastavni je dio ovoga pravilnika.

Članak 10.

Pravne i fizičke osobe re­gistrirane
za obav­lja­nje djelatnosti obuke ro­nje­nja mogu započeti obav­ljati te
djelatnosti nakon što Ministarstvo prosvjete i športa utvrdi da ispu­njavaju
uvjete iz Zakona o športu i ovog Pravilnika.

Članak 11.

Zahtjevu o ispu­njava­nju
uvjeta za započi­nja­nje obav­lja­nja djelatnosti obuke ro­nje­nja prilažu se
dokazi o ispu­njava­nju uvjeta iz Zakona o športu i ovog Pravilnika.

Zahtjevu iz prethodnog stavka
prilažu se:

– rješe­nje o re­gistraciji
za obav­lja­nje djelatnosti,

– isprave o stručnoj osposob­ljenosti
osobe za obav­lja­nje djelatnosti obuke ro­nje­nja,

– dokaze o odgovarajućem
prostoru,

– popis propisane opreme,

– program obuke i osposob­ljava­nja,

– propisane državne bi­lje­ge.

Za strane držav­ljane uz
navedeno u ovom članku prilaže se radna dozvola izdana teme­ljem Zakona o zapoš­ljava­nju
stranaca i program obuke i osposob­ljava­nja u ro­nje­nju kao i didaktičke
materijale za koje se traži suglasnost, sve prevedeno na hrvatski jezik.

Članak
12.

Nadzor nad fizičkim i pravnim
osobama koji obav­ljaju obuku ro­nje­nja i športsko-rekreativno ro­nje­nje obav­ljaju
nadzornici pod­vodnih aktivnosti.

Nadzornike podvodnih
aktivnosti imenuje ministar prosvjete i športa na prijedlog Povjerenstva za
podvodne aktivnosti.

Nadzornik podvodnih
aktivnosti može biti osoba koja ima zva­nje najma­nje instruktor podvodnih
aktivnosti i 10 godina ronilačkog iskustva, odnosno najma­nje 3 godine rada
instruktora.

Nadzornik podvodnih
aktivnosti samostalan je u obav­lja­nju nadzora i odgovoran je ako propusti
obaviti nadzor ili ako prekorači ovlasti utvrđene Zakonom ili ovim Pravilnikom.

Nadzornici podvodnih
aktivnosti imenuju se do opoziva.

Nadzornik podvodnih
aktivnosti ima iskaznicu kojom dokazuje službeno svojstvo i ovlasti. Obrazac
iskaznice priložen je ovom Pravilniku i ­nje­gov je sastavni dio.

Članak
13.

Pri obuci ro­nje­nja i obav­lja­nju
športsko-rekreativnog ro­nje­nja nadzire se osobito:

– pridržava­nje programa
obuke,

– posjedova­nje isprave i
uredno održavane opreme potrebne za obuku ro­nje­nja ili športsko rekreativno
ro­nje­nje,

– stručna uporaba nastavnih
sredstava, pomagala i druge opreme,

– stručnu osposob­ljenost
osoba koje obav­ljaju obuku ro­nje­nja,

– mjere sigurnosti pri ro­nje­nju,

– ispu­njenost stručnih i
didaktičkih zahtjeva i mjerila u izvođe­nju obuke ro­nje­nja,

– provođe­nje ispita za
stjeca­nje ronilačkih zva­nja.

Osoba odgovorna za školu ro­nje­nja
i instruktor ro­nje­nja, čiji se rad nadzire, dužni su nadzorniku ro­nje­nja
dati na uvid zatraženu dokumentaciju, druge podatke i obavijesti potrebne radi
nadzora, te osigurati druge uvjete za nesmetano obav­lja­nje nadzora.

Članak
14.

Nadzornik je dužan narediti
prekid obuke ro­nje­nja ili rekreativno ro­nje­nje ako utvrdi da su u obav­lja­nju
podvodnih aktivnosti ugroženi životi ili zdrav­lje ronilaca, ili ako se
podvodne aktivnosti obav­ljaju na mjestu gdje su takve aktivnosti zabra­njene.

Osoba odgovorna za obav­lja­nje
obuke ro­nje­nja i rekreativno ro­nje­nje dužna je postupiti po nalozima
nadzornika.

Članak
15.

O obav­ljenom stručnom
nadzoru nadzornik podvodnih aktivnosti sastav­lja izvještaj.

Izvještaj iz stavka 1. ovoga
članka sadrži:

1. opis utvrđenog sta­nja

2. mjere koje u školi ro­nje­nja
ili ronilačkom centru va­lja poduzeti radi otkla­nja­nja utvrđenih
nepravilnosti i nedostataka,

3. mjere koje se predlažu
nadležnom tijelu državne uprave,

4. rokove izvršava­nja mjera.

Izvještaj mora biti jasan i
napisan na odgovarajućem obrascu, koji je sastavni dio ovoga Pravilnika.

Izvještaj se piše u tri
primjerka od kojih se jedan uručuje osobi odgovornoj za školu ro­nje­nja ili
ronilačkom instruktoru, jedan se dostav­lja Ministarstvu prosvjete i športa, a
jedan zadržava nadzornik.

Osoba odgovorna za ro­nje­nje
ili instruktor mogu izjaviti primjedbe na izvještaj nadzornika podvodnih
aktivnosti.

Članak
16.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 620-01/00-01-77.
Urbroj: 532-04-02/1-003
Zagreb, 10. listopada 2000.

Ministar
prosvjete i športa
**dr. sc. Vladimir Strugar,** v. r.

if !supportEmptyParas endif

Prilog
Pravilniku o uvjetima za obav­lja­nje obuke ro­nje­nja i
Športsko - rekreativnog ro­nje­nja

POPIS

MEĐUNARODNIH RONILAČKIH ORGANIZACIJA ČIJE SE ISKAZNICE
ODNOSNO LICENCE PRIZNAJU U REPUBLICI HRVATSKOJ

1.

Teme­ljem članka 5. stavka 5. Pravilnika o uvjetima za obav­lja­nje
obuke ro­nje­nja i športsko-rekreativnog ro­nje­nja (»Narodne novine«, br.
105/2000) utvrđuje se popis međunarodnih ronilačkih organizacija čije se
iskaznice odnosno licence priznaju u Republici Hrvatskoj.

2.

Međunarodne ronilačke organizacije čije se iskaznice odnosno licence
priznaju u Republici Hrvatskoj su:

BSAC (The British Sub – Aqua Club),

CMAS
(Confédération Mondiale des Activitiés Subaquatiques),

IANTD
(International Association of Nitrox and Technical Divers),

NAUI (National
Association of Underwater Instructors),

PADI (Professional
Association Diving Instructors) i

SSI (Scuba Schools
International).

3.

Popis međunarodnih ronilačkih organizacija čije se iskaznice odnosno
licence priznaju u Republici Hrvatskoj je sastavni dio Pravilnika o uvjetima za
obav­lja­nje obuke ro­nje­nja i športsko-
-rekreativnog ro­nje­nja.

Klasa:
Urbroj:
Zagreb

Ministar
dr. sc. Vladimir Strugar, v. r.

![](dodatni/374478.gif)

![](dodatni/374479.gif)

Pravilnik, NN 105/2000-2079
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)